Parodia

Parodia eli ivamukaelma on ivallinen, piikittelevä, liioitteleva tai koominen toisen (yleisön tunteman) teoksen jäljitelmä (myös pienet viittaukset kohteeseen riittävät). Alkuperäinen teos tehdään naurunalaiseksi. Parodia voi kohdistua myös johonkin lajityyppiin, jolloin irvaillaan lajityypin kliseille. Reaalimaailmankin asioita voi parodioida, kuten jonkun elämäntyyliä.

Parodia muistuttaa satiiria. Erona on se, että parodialla tarkoitetaan teoksen mukaelmaa, kun taas satiiri kohdistaa ivan yhteiskunnan vääryyksiin ja heikkouksiin sekä ihmisten paheisiin. Niinpä satiirinen elokuva käsittelee yhteiskunnallista ilmiötä tai paheellisesti toimivaa henkilöä, kun taas parodinen elokuva mukailee toista elokuvaa tai kokonaista lajityyppiä. Merkitykset ovat kuitenkin osittain sekoittuneet: parodiaa käytetään myös satiirisen merkityksessä tai se voidaan lukea satiirin alalajiksi. Ne eroavat puhtaasta komiikasta sikäli, että ne käyttävät naurua kuvauskohdetta vastaan. Ivailussa ei herätetä suvaitsevuutta tai myötäelämistä kohteeseensa.

Yksi tunnetuimmista ja suosituimmista nykyajan parodiakirjailijoista on Terry Pratchett Kiekkomaailma-sarjallaan.

Tunnettuja parodioita

Kirjallisuus 
 Loru sorbusten herrasta, Taru sormusten herrasta -kirjan parodia
 Linnunradan käsikirja liftareille, scifi-parodia
 Barry Trotter, Harry Potterin parodia
 Ylistalon huussissa, Juha Hurmeen parodia Volter Kilven kirjasta Alastalon salissa

Elokuva ja televisio 
 Avaruusboltsit, parodia Tähtien sodasta
 Hei me rokataan! (This Is Spinal Tap), rock-dokumentin parodia
 Star Wreck, parodia Star Trekistä ja Babylon 5:stä
 Austin Powers, James Bondin parodia
 The Comebacks, parodioi urheiluelokuvia
 Spy Hard – lupa läikyttää, toimintaelokuvia parodioiva elokuva. Pääosassa Leslie Nielsen
 London Tipton, parodia Paris Hiltonista
 Rainier Wolfcastle, parodia Arnold Schwarzeneggeristä
 A.U.T.O., parodia K.I.T.T:stä
 Viidakon Ykä, parodia Tarzanista
 Roudasta rospuuttoon, Studio Julmahuvin ja Petteri Summasen parodia suomalaisesta tv-draamasta.
 Putous, alun perin parodia tosi-tv:stä 
 Walk Hard: The Dewey Cox Story (2007) parodia muusikkoelämäkertaelokuvista

Musiikki 
 Smells Like Nirvana, musiikkiparodia Nirvanan ”Smells Like Teen Spirit” -hitistä. Kappaleen on tehnyt "Weird Al" Yankovic.
 Elsa, kohtalon lapsi, Martti "Huuhaa" Innasen parodia suomalaisesta tangosta
 Elämän valttikortit, Vexi Salmi ja Heikki Annala 
 Rotestilaulu, Simo Salmisen ja Spede Pasasen parodia protestilauluista
 Tango pelargonia (1964), Kari Kuuvan tangoparodia 
 Marcello Magaroni, Irwin Goodmanin parodia Umberto Marcatosta ja suomalaisesta tangosta
 Vasikoiden marssi, parodia natsimarssista Horst Wessel Lied.
 Murheellisten laulujen maa, Eppu Normaalin parodia iskelmämusiikista

Muut 
 Neko Majin Z, Akira Toriyaman tekemä parodia Dragon Ball Z:sta
 Uncyclopedia ja Hikipedia, parodiat Wikipediasta
 Elmo, urheilija, Juhani Peltosen kuunnelma, parodioi Paavo Noposen ja Pekka Tiilikaisen urheiluselostuksia sekä erilaisia huippu-urheilun lieveilmiöitä

Laki 
Laki satiirin ja parodian suojalle on toisinaan ristiriidassa tekijänoikeuksien kanssa, etenkin verkkolevityksessä olevat työt törmäävät eri maiden käytäntöihin.

EFFI on kritisoinut Helsingin hovioikeuden päätöstä parodiaan liittyvästä asiassa.

Katso myös
Parodiamusiikki

Lähteet

Kirjallisuutta

Aiheesta muualla 

 Am I Right? -sivusto on omistautunut musiikkiparodioille. 
 

Seulonnan keskeiset artikkelit